Document ID: 32009D0839

KOMISIJAS LĒMUMS
(2009. gada 13. novembris),
ar kuru groza Lēmumu 2004/4/EK, kas dalībvalstīm atļauj uz laiku pieņemt neatliekamus pasākumus pret vadaudu bakteriozes izraisītāju (Pseudomonas solanacearum (Smith) Smith) attiecībā uz Ēģipti
(izziņots ar dokumenta numuru C(2009) 8702)
(2009/839/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās 16. panta 3. punktu,
tā kā:
(1)
Saskaņā ar Komisijas Lēmumu 2004/4/EK (2) Ēģiptes izcelsmes kartupeļu Solanum tuberosum L. bumbuļus Kopienas teritorijā principā nedrīkst ievest. Tomēr iepriekšējos gados, tostarp 2008./2009. gada importa sezonā, šādus bumbuļus Kopienā bija atļauts ievest no “kaitēkļbrīvām platībām”, ievērojot īpašus nosacījumus.
(2)
Importa sezonas laikā 2008./2009. gadā tika reģistrēti seši Pseudomonas solanacearum (Smith) Smith aizturēšanas gadījumi, kā rezultātā no 2009. gada 26. augusta tika aizliegts visu Ēģiptes kartupeļu eksports uz Kopienu.
(3)
Ēģipte ir iesniegusi ziņojumu par šo aizturēšanas gadījumu iemesliem. Galvenais šajā ziņojumā paustais secinājums ir, ka lielākā daļa aizturēšanas gadījumu ir saistīta fitosanitāro prasību neievērošanu attiecībā uz Kopienai paredzēto kartupeļu ražošanu un eksportu. No kartupeļu ražošanas zonām, kurās konstatēta neatbilstība, vairs nav tiesību veikt eksportu uz Eiropas Savienību. Ēģipte attiecīgajiem uzņēmumiem piemēroja soda sankcijas par tās prasību neievērošanu un apturēja šo uzņēmumu eksporta darbību uz nākamajām trijām eksporta sezonām.
(4)
Ņemot vērā Ēģiptes iesniegto pieprasījumu un tās sniegto informāciju, Komisija konstatēja, ka Pseudomonas solanacearum (Smith) Smith izplatības risks, ievedot Kopienā kartupeļu Solanum tuberosum L. bumbuļus no Ēģiptes “kaitēkļbrīvām platībām”, ir pietiekami samazināts, ja tiek ievēroti konkrēti nosacījumi.
(5)
Tāpēc 2009./2010. gada importa sezonā jāļauj ievest Kopienā tādus kartupeļu Solanum tuberosum L. bumbuļus, kuru izcelsme ir Ēģiptes “kaitēkļbrīvajās platībās”.
(6)
Tādēļ attiecīgi jāgroza Lēmums 2004/4/EK.
(7)
Šajā lēmumā paredzētie pasākumi ir saskaņā ar Pastāvīgās augu veselības komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2004/4/EK groza šādi.
1.
Lēmuma 2. panta 1. punktā “2008./2009.” aizstāj ar “2009./2010.”.
2.
Lēmuma 4. pantā “2009. gada 31. augustam” aizstāj ar “2010. gada 31. augustam”.
3.
Lēmuma 7. pantā “2009. gada 30. septembrim” aizstāj ar “2010. gada 30. septembrim”.
4.
Lēmuma pielikumu groza šādi:
a)
pielikuma 1) b) punkta iii) apakšpunktā “2008./2009.” aizstāj ar “2009./2010.”;
b)
pielikuma 1) b) punkta iii) apakšpunkta otrajā ievilkumā “2009. gada 1. janvārim” aizstāj ar “2010. gada 1. janvārim”;
c)
pielikuma 1) b) punkta xii) apakšpunktā “2009. gada 1. janvārim” aizstāj ar “2010. gada 1. janvārim”.
2. pants
Šis lēmums ir adresēts dalībvalstīm.
Briselē, 2009. gada 13. novembrī

Labels: 3
17
18
6